
Az arab matematikatörténet lehetséges szerepe a mai matematikaoktatásban

Ebben a dolgozatban az arab matematikatörténet 800 és 1000 közötti időszakának eredményeiről kívánok átfogó képet adni, majd három konkrét esetben részletezem a korszak integrálhatóságát a mai matematikaoktatásba. Vizsgálom, melyek a szükséges elemek és milyen további lehetőségeket hordoz a tudománytörténet közel-keleti fejezete. Kitérek arra, hogyan merült fel az elmúlt években a tudománytörténet tanításának lehetősége, és bemutatom, miben nyújtana újat az arab matematika oktatása. Fő témám al-Karaji és a teljes indukciós bizonyítás megjelenése, erre vonatkozóan oktatási tematikát is készítettem. Rámutatok, milyen nehézségekkel küzdenek a diákok az indukciós bizonyítás elsajátításakor napjainkban és hogyan segíthet ezen egy ezer évvel ezelőtti ötlet.



